Izziņa 26-TA-2122
01.09.2026. 11.46
Izziņa 26-TA-2122
01.09.2026. 11.46
26-TA-2122: Noteikumu projekts (Grozījumi)
Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (01.01.2027.)

	Izsludināšana: 31.08.2026. 14:27

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 01.09.2026.)
Lūdzam papildināt anotācijas sadaļas 3. Tiesību akta projekta ietekme uz valsts budžetu un pašvaldību budžetiem apakšsadaļu Cita informācija ar apstiprinājumu, ka ierosinātie grozījumi nerada risku, ka Pārvades sistēmas operators nevarēs izpildīt saistības, kas noteiktas likuma "Par valsts budžetu 2026. gadam un budžeta ietvaru 2026., 2027. un 2028. gadam" 23. pantā un iemaksu veikšanai nebūs nepieciešams izmantot iepriekšējo gadu uzkrāto peļņu (superdividendes). Norādām, ka superdividendes, saskaņā ar Eiropas Kontu sistēmas metodoloģiju, netiek uzskatītas par vispārējās valdības budžeta ieņēmumiem, kas nozīmē, ka dividenžu izmaksa, izmantojot iepriekšējo gadu uzkrāto peļņu, negatīvi ietekmētu vispārējās valdības budžeta bilanci.
Piedāvātā redakcija
-
	Ņemts vērā
Papildināta antoācijas 3. sadaļa ar attiecīgo ierakstu.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	2.
	Noteikumu konsolidētā versija
173.15 Šo noteikumu 92.2 punktu piemēro sistēmas pakalpojuma neplānotiem pārtraukumiem, kas atbilstoši šo noteikumu 93.1. apakšpunktam reģistrēti 2026. gada 22.–23. augustā, un attiecina uz 2026. gada septembra norēķinu periodu.
	Priekšlikums (TM - 01.09.2026.)
Projekta 4. punktā ietvertais regulējums paredz noteikt, ka projekta 2. punktā paredzēto mehānismu piemēro tiem sistēmas pakalpojuma neplānotajiem pārtraukumiem, kas reģistrēti 2026. gada 22.-23. augustā, proti, pirms projekta spēkā stāšanās. Oficiālo publikāciju un tiesiskās informācijas likuma 9. panta ceturtā daļa paredz, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. No projekta 4. punktā ietvertā regulējuma izriet, ka projekta 2. punktā ietvertajai normai ir paredzēts atpakaļejošs spēks. Ministru kabineta noteikumos var paredzēt atpakaļejošu spēku, ja likums to īpaši ir paredzējis un ja tas nerada privātpersonām nelabvēlīgas tiesiskās sekas. Lūdzam šajā gadījumā pirms lēmuma pārliecināties, ka privātpersona AS Sadales tīkls, kam jāuzņemas šī lēmuma izpilde un tā tiesiskās sekas, ir informēta un saskaņo šāda tiesiskā pienākuma atpakaļejošo spēku. 
Piedāvātā redakcija
-
	Ņemts vērā
Regulējums saskaņots ar AS "Sadales tīkls", kas atbalsta tās piemērošanu un attiecināšanu uz 2026. gada 22.-23. augusta vētru.
	Noteikumu konsolidētā versija
173.15 Šo noteikumu 92.2 punktu piemēro sistēmas pakalpojuma neplānotiem pārtraukumiem, kas atbilstoši šo noteikumu 93.1. apakšpunktam reģistrēti 2026. gada 22.–23. augustā, un attiecina uz 2026. gada septembra norēķinu periodu.



